Amawulire
Gavt enenyezeddwa obutafa ku bantu abattibwa
Ivan Ssenabulya
August 27th, 2021
Bya Prossy Kisakye,
Gavumenti enenyezeddwa olwokutwala embeera ya bantu abafa mu ggwanga lino ngéyolubalaato naddala eggwanga bweryali lyolekera okulonda kwabonna, newekwagwa.
Okusinzira ku kibiina omwegatira bannamateeka ki Network of Public Interest Lawyers (NETPIL) embeera bweti erese abamenyyi ba mateeka tebwatibwako ekibavirako okusigala nga batyoboola eddembe lya bantu okuba abalamu.
Bino bifulumidde mu alipoota efulumiziddwa olwaleero ekibiina kino wamu naba Makerere University school of Law.
Bwabadde afulumya lipoota eno etuumiddwa okulonda kwa bonna okwa 2021 mu Uganda: ebikolwa ebyokutyoboola eddembe lyobuntu, nebyavaamu, omukulu mu kunonyereza kuno, James Nkuubi agambye nti gavt ne bannauganda kati ebyokufa kwa bantu babiraba nga ekintu ekyabulijjo ne batafaayo kunonyereza bakyamu bakangavulwe.
lug_Latn lug_Latn eus_Latn deu_Latn tso_Latn lug_Latn lug_Latn lug_Latn lug_Latn